കോട്ടയത്ത് 33 പ്രദേശങ്ങളില് മണ്ണിടിച്ചില് സാധ്യത ജനങ്ങളെ ക്യാമ്ബുകളിലേക്ക് മാറ്റും അതീവ ജാഗ്രത വേണമെന്നും നിര്ദ്ദേശം കോട്ടയം: കോട്ടയം ജില്ലയില് മണ്ണിടിച്ചില് സാധ്യതയുള്ള നിരവധി പ്രദേശങ്ങള്. ജില്ലയില് 33 പ്രദേശങ്ങളില് മണ്ണിടിച്ചില് സാധ്യത എന്നാണ് മുന്നറിയിപ്പ് നല്കിയിരിക്കുന്നത്. ഇത്തരത്തില് മണ്ണിടിച്ചിലിന് സാധ്യതയേറിയ കൂടുതല് പ്രദേശങ്ങളും കൂട്ടിക്കല്, തലനാട്, തീക്കോയി വില്ലേജുകളിലാണ് സ്ഥിതി ചെയ്യുന്നത്. കൂട്ടിക്കലില് മാത്രം 11 ഇടത്താണ് മണ്ണിടിച്ചിലിന് സാധ്യത പറയുന്നത്. ഇവടങ്ങളിലെ ജനങ്ങളോട് ക്യാംപുകളിലേക്ക് മാറാന് നിര്ദ്ദേശം നല്കിയിട്ടുണ്ട്. അതേസമയം, സ്വമേധയാ മാറാന് തയാറാകാത്തവരെ നിര്ബന്ധപൂര്വം മാറ്റും എന്നും അധികാരികള് പറഞ്ഞു. മലയോര മേഖലയിലും കൂട്ടിക്കല് മുണ്ടക്കയം ഭാഗത്തും അതീവജാഗ്രത വേണമെന്നും പ്രത്യേക മുന്നറിയിപ്പ് നല്കിയിട്ടുണ്ട്. മഴ അതിശക്തമാകുമെന്ന മുന്നറിയിപ്പിനെ തുടര്ന്നാണ് നടപടികള്. റെഡ് അലര്ട്ടിന് സമാനമായ മുന്കരുതലുകള്ക്കാണ് കലക്ടര്മാര്ക്ക് നിര്ദ്ദേശം നല്കിയെന്ന് റവന്യുമന്ത്രി കെ.രാജന് പറഞ്ഞു. ദുരന്ത നിവാരണസേനയുടെ 12 സംഘങ്ങളെ വിവിധ സ്ഥലങ്ങളില് വിന്യസിച്ചിട്ടുണ്ട്. സുരക്ഷാപ്രവര്ത്തനത്തിനായി നേവിയുടെയും വ്യോമസേനയുടെയും മൂന്ന് ഹെലികോപ്റ്ററുകള് തയാറാണെന്നും മന്ത്രി പറഞ്ഞു. Tags